Mert rengeteg élő munka, valamint nehezen beszerezhető és sokszor veszélyes, méreg drága alapanyagok kellenek hozzá. A nyers kollódium amiből a fotográfiait készítem külföldről jön ADR-es fuvarlevélellel - csak a szállítási költség 45 EUR. Egyszerre kis tételt vehetek és van ahol írásban is kell nyilatkozni, hogy fotózáshoz kell nem pedig "pukkantani" (robbanóanyag az alapja). Hozzá a kadmium sók szintén piszok drágák. Rengeteg tisztaszesz kell. Üveg, aluminum, szandarak gyanta, levendulaolaj szintén nem olcsóság, az ezüstről meg ne is beszéljünk. Ezek mind fogyóanyagok és messze nem mind. Viszont a nyersanyag a kisebbek tétel. Fotózáskor annyit lát a modell, hogy hipp-hopp megtörténik a varázslát, fél óránként kész egy kép. Viszont e mögött kegyetlen sok a háttérmunka: soha véget nem érő többlépcsős üvegtisztástól kezdve a folyamatos vegyszerkeverésen, vas-szulfát kristályosításon át az ezüst-nitrát akár heti többszöri karbantartásáig és még sorolhatnám. Mind nagyon macerás időigényes folyamatok. Mellé képkeret gyártás, eszközök készítése - javítása. Amihez hozzáér a nitrát és nem saválló azt felzabálja. Sok anyag kezeléséhez külön védőfelszerelés és nagy odafigyelés szükséges - különben ennyi volt Tehát a "drágaság" oka az alapanyag, a beletett munkaórák, a vállalt rizikó és egyáltalán nem utolsó sorban maga a végeredmény ami abszolút különleges és egyedi. Minden felvétel megismételhetetlen és kizárólag egyetlen példányban létezik. Plusz még levendula illata is van. Élettartam: több száz év.